[image: ]
	                  ОБЛАСТЕН ИНФОРМАЦИОНЕН ЦЕНТЪР – ПЛОВДИВ

[image: ]

ОИЦ – Пловдив организира информационен ден в община Марица по процедурата за активен живот на възрастните хора

[bookmark: _GoBack]На 15 октомври 2026 г. от 10:00 часа, в конферентната зала на Община Марица, Областен информационен център – Пловдив и СНЦ „Местна инициативна група Община – Марица”  ще проведат информационен ден, посветен на процедура BG05SFPR002-1.036 „Активен живот на възрастните хора в пенсионна възраст и остаряване в добро здраве – ВОМР”, допълващо финансиране за подхода ВОМР от Програма „Развитие на човешките ресурси“ 2021-2027.

Събитието е насочено към потенциални кандидати – Община Марица и доставчици на здравни услуги от територията на МИГ-Марица, във връзка с одобрената стратегия за ВОМР на МИГ-а, която включва мерки за допълващо финансиране на дейности за насърчаване на активен живот на възрастните хора, превенция на заболяванията и грижа за остаряване в добро здраве.

По време на информационния ден експертите от ОИЦ – Пловдив ще представят възможностите за кандидатстване по процедурата, допустимите дейности, сроковете за подаване на проектни предложения, както и работата с електронната платформа ИСУН 2020. Крайният срок за подаване на проектни предложения е 15.12.2026 г.

Срещата има за цел да подпомогне потенциалните кандидати с навременна и практическа информация за подготовката на техните проектни предложения, насочени към създаване на условия за пълноценно участие на възрастните хора в обществения живот и да ги насърчи за по-дълго участие на пазара на труда.

Областен информационен център – Пловдив е част от мрежата от 27 информационни центъра в страната за популяризиране на Кохезионната политика на Европейския съюз.

Проект „Ефективно функциониране на ОИЦ - Пловдив през периода 2024 - 2029 г." се осъществява с финансовата подкрепа на Програма "Техническа помощ"

